cyanic-selkie/wikianc huggingface dataset:
Səfərov qardaşlarının karvansarası
Səfərov qardaşları
thumb|left|Səfərov qardaşları Murtuzanin böyük oğlu Əhəd 1895-ci ildə Şuşa şəhərində anadan olmuş,Şuşa real məktəbində oxumuş və sonralar Kiyev universitetini bitirmiş, bolşeviklər Azərbaycani işğal etdiyi zaman İrana mühacirət etmiş və 1968-ci ildə İranda vəfat etmişdi. Hacı Murtuzanın ikinci oğlu Səməd 1897-ci ildə Şuşa şəhərində anadan olmuş, Şuşa real məktəbində ilk təhsilini almiş, Kiyev universitetini bitirmədən vəfat etmişdi. Haci Murtuzanin üçüncü oğlu Mürsəl 1899-cu ildə Şuşa şəhərində anadan olmuş, Şuşa real məktəbində oxumuş və sonraki illərdə Baki şəhərinə köçmüş, Pedaqoji institutunu bitirmiş, Bakının 173 və 199 sayli məktəblərində ədəbiyyat fənnindən müəllim işləmiş və 1961-ci ildə Bakı şəhərində vəfat etmişdi. Haci Murtuzanin dördüncü oğlu Manaf 1900-cü ildə Şuşa səhərində anadan olmuş, Şuşa real məktəbi bitirmiş və Kiyev Universitetinə qəbul olunmuş, lakin bolşevik işğali nəticəsində təhsilini yarımcıq qoymuşdu. Manaf da İrana mühacirət etmək zamanı müəmmalı şəkildə vəfat etmişdir.
Məcburi hicaba qarşı İran etirazları (2017-2019)
Arxa planı
2 fevral 2018-ci il tarixində Merilend Beynəlxalq və Təhlükəsizlik Araşdırmaları Mərkəzi (CISSM) tərəfindən aparılan bir sorğu az sayda iranlının "İranın siyasi sistemini dəyişdirmək və ya ciddi İslam qanunlarını yüngülləşdirmək" ilə razılaşdıqlarını göstərdi.
İran dünyada müsəlman olmayan qadınların hicab taxmasını tələb edən yeganə ölkədir. Məsələn, 2018-ci ilin yanvar ayında bir çinli musiqiçi konsert verərkən konsertin ortasın zorla örtünmüşdü.
27 dekabr
27 dekabr 2017-ci ildə Movahidin hicabını bayraq kimi dalğalandırdığı video və şəkillər sosial şəbəkələrdə "O haradadır" həştəqiylə ( tərc."İnqilab küçəsinin qızı haradadır?") gündəm yaratdı. İlk başda bilinməsə də, günlər sonra həbs edilmiş hüquqşunas və insan hüquqları aktivisti Nəsrin Sotudah bu qadının 31 yaşında olduğunu və hadisədən dərhal sonra 19 aylıq uşağı ilə birlikdə polislər tərəfindən tutulduğunu bildirdi.
28 yanvar
28 yanvar 2018-ci ildə hadisəni araşdıran vəkil Nəsrin Sotudaha görə Vida Movahəd sərbəst buraxılıb, ancaq müvəqqəti olaraq.
29 yanvar
29 yanvar 2018-ci ildə bir qadın Tehran Movahədin hərəkətinin eynisini təkrarlayaraq, İnqilab küçəsindəki eyni elektrik qovşağının yanında ağ hicabını çıxaraq onu çubuğa keçirmiş və bunun ardınca polis qüvvələri tərəfindən saxlanılmışdır. Sosial şəbəkələrdə paylaşılan şəkillər göstərir ki, birisi Firdovsi meydanının yanında olmaqla, daha 3 qadın Movahədin etiraz hərəkətini təkrarlamışdır.
30 yanvar
Nəsrin Sotudah 30 yanvar 2018-ci ildə 32 yaşlı Nərgiz Hüsseyninin 29 yanvarda həbs edildiyini dedi.
30 yanvar 2018-ci ildə bir neçə qadın, həmçinin kişi Movahədin etirazını təkrarlayaraq məcburi hicab qanununa qarşı çıxdılar. Belə etirazlar Tehrandan başqa, İsfahan, Şiraz və başqa şəhərlərdə baş tutdu.
1 fevral
İran polis departamenti 1 fevral 2018-ci ildə artıq 29 qadının hicabını çıxardığı üçün həbs edilməsi ilə bağlı xəbər yaydı.
15 fevral
Sosial şəbəkələrdə yayılan yeni şəkil və videolarda 15 fevral 2018-ci ildə İnqilab küçəsində daha bir qadının - Əzəm Cəngrəvinin Movahədin etirazını təkrarladığı görünür. Videoda polisin onu aqressivliklə yerə yıxdırdığı da nəzərə çarpır. Əzəm İnstagram hesabında paylaşdığı sonuncu şəkildə İran reformistləri və Quruluş Partiyasının İcraçılarının üzvü olduğunu və nə ölkə daxilində, nə də ölkə xaricində heç kimdən əmr almadan, sadəcə məcburi hicaba öz etirazını bildirmək üçün bunu etdiyini yazmışdı.
17 fevral
Nərgiz Hüsseyni və Əzəm Cəngrəvi müvəqqəti olaraq sərbəst buraxıldılar.
21 fevral
Şəpərək Şəcərizadə adlı başqa bir qadın aksiyaçı 21 fevral 2018-ci ildə Qeytəri küçəsində bəyaz baş örtüsüylə etirazını bildirdikdən sonra polislər tərəfindən saxlanılıb. Hadisə şahidlərinin sözlərinə görə polis ona arxadan hücum edərək, polis maşınına mindirmişdi.
thumb|250px|İnqilab küçəsində etirazçıların yığıncaq nöqtəsi olan elektrik qovşağı
Sosial şəbəkələrdə paylaşılan fotolorda hökumətin qadınların etiraz aksiyası keçirdiyi elektrik qovşağının ətrafına tərsinə çevrilmiş v formalı dəmir yerləşdirdiyi görünürdü. Bununla onların burada dayanmağının qarşısı alınmaq istənirdi.
Şəpərək Şəcərizadə 18 illik təxirə salınmış həbs müddətindən əlavə 2 il daha azadlıqdan məhrum edilmişdi. Əlavə olaraq, o, İranı tərk etdiyini bildirirdi.
22 fevral
Məryəm Şəriətmədari adlı başqa bir qadın günorta saatlarında elektrik qovşağının yanında məcburi hicaba etirazını bildirərkən, polislər ona oradan uzaqlaşmalı olduğunu dedi. O, bunu rədd etdi və polislərdən nə cinayət işləmiş olduğunu soruşduqda, "hüzuru pozmaq" deyə cavab verdilər. Daha sonra Şəriətmədari gücdən istifadə edilərək oradan endirildi. Bu zaman qadının ayağı sınmış, müxtəlif xəsarətlər almışdı.
Şəpərək Şəcərizadə saxlanıldığı zaman döyülmüşdü. O, daha sonra müvəqqəti sərbəst buraxıldı.
24 fevral
Şahidlərin sözlərinə görə Həmraz Sadiği adlı digər bir qadın da 24 fevral, şənbə günü məcburi hicaba öz etirazını bildirərkən qəflətən naməlum mühafizə qüvvələri tərəfindən hücuma məruz qalır, qolu sındırılır və həbs edilir.
27 oktyabr
27 oktyabr 2018-ci ildə əxlaq polis qüvvələrinin universitetlərinə zorla daxil olması və hicabi düzgün geyinməmiş bir neçə qadını həbs etmək cəhdlərindən sonra İslami Azad Universitetinin tələbələri nümayiş keçirdilər. Onlar polis maşınlarının qarşısında dayanaraq, yolu bağlamışdılar. Bu polis sürücüsünün onları əzməyə cəhd etməsinə səbəb olmuşdu.
29 oktyabr
29 oktyabr 2018-ci ildə iranlı bir qadın Tehrandakı İnqilab meydanının mərkəzində dayanmış və məcburi hicaba etirazını bildirmək üçün başındakı şalı çıxarmışdı. O, dəqiqələr sonra polis tərəfindən saxlanılmışdı. 14 aprel 2019-cu ildə bu qadının Vida Movahəd olduğu, onun ikinci dəfə etirazlara başladığı ortaya çıxdı.
15 fevral
15 fevral 2019-cu ildə əxlaq polisi Tehranın Nərmək ərazisində hicabı uyğun olmayan 2 qızı həbs etməyə cəhd göstərmiş və ətrafdakıların müqaviməti ilə qarşılaşmışdı. Bir qrup insan polis maşının ətrafına toplaşmış, pəncərələrini qırmış, qapısını dağıtmış və iki qızı içəridən çıxarmışdı. Hadisəylə bağlı videoda polisin yığılan insanları dağıtmaq üçün havaya atəş açdığı görünür. Tehran polisi daha sonra insidenti təsdiq etdi.
8 mart
Beynəlxalq Qadınlar Günündə Tehranda bir qrup qadın tamamilə başı açıq bir şəkildə qadınlara olan təzyiqə etiraz edirdi. Videoda Vəliəsr küçəsində iki başı açıq qadın əllərində Beynəlxalq Qadınlar Günü ilə bağlı şüarlar olan qırmızı simvollar tuturdu. Bir başqa videoda isə Tehran metrosunda bir qrup örtünməmiş qadın sərnişinlərə güllər verirdi.
11 mart
11 mart 2019-da bir kişi İnqilab küçəsindəki qovşağın yanında dayanaraq, çubuğa keçirdiyi ağ şalı dalğalandırırdı. O, dərhal mühafizə qüvvələri tərəfindən həbs edildi.
13 may
13 may 2019-cu ildə Tehran Universitetinin tələbələri icbari hicab qanununa itaət etmək üçün edilən və günü-gündən artan təzyiqlərə etiraz etmək məqsədiylə toplaşdı. Mülki geyimlilər etiraz edən tələbələrə hücum etdi. Tələbələr, həmçinin, azadlıq və azad seçki tələb edən şüarlar səsləndirirdilər.
2019, avqust
2019-cu ilin avqustunda iranlı insan hüquqları aktivisti Səba Kord Əfşari 24 il azadlıqdan məhrum edildi. 24 ilin 15 ili İran hökuməti tərəfindən "əxlaqsızlıq və fahişəliyi" təbliğ edən hərəkət olaraq qəbul edilən ictimai yerlərdə hicabını çıxarılması üçün idi.
Ölkə səviyyəsində
thumb|200px|İranın şiə ayətullahı [[Mehdi Təbatabai insanları hicaba bu yolla məcbur etməyin İslamda olmadığını və pis nəticələrinin olacağını deyib. ]]
NGC 6245
NGC 6245 — Yeni Baş Kataloqda qeydə alınmış Göy cismi. Göy üzündə Əjdaha bürcü istiqamətində yerləşir. NF tipli. tərəfindən ildə  ölçülü  vasitəsilə kəşf edilmişdir.
Keyni Sayə
Keyni Sayə - İranın Həmədan ostanının Əsədabad şəhristanının Pir Səlman bəxşinin ərazisinə daxil olan kənd.
Əhalisi
2016-cı ilin məlumatına görə kənddə 332 nəfər yaşayır (103 ailə).
Tacir salatı
Tacir salatı - Azərbaycan mətbəxinə aid salat növlərindən biri.
Tərkibi
600 qr. toyuğun döş əti, 120 qr. xərçəngin boyun hissəsi, 300 qr. krab əti, 5 ədəd kartof (soyutma bişmiş), 2 ədəd xiyar, 2 ədəd yerkökü (soyutma bişmiş), 0.5 çay qaşığı kapers, 60 qr. zeytun (tumsuz), 120 qr. kornişon, 1 ədəd yaşıl alma, 1 dəstə kahı, 1 xörək qaşığı qırmızı kürü (bəzək üçün), 300 qr. xama, 50 qr. xardal, 12 ədəd bildirçin yumurtası (soyutma bişmiş), 0.5 çay qaşığı duz.
Hazırlanması qaydası
Tərəvəzlər yuyulub təmizlənir. Toyuğun döş əti bir qədər duzlu suda qaynadılır və xırda doğranılır. Bildirçin yumurtaları təmizlənir və hamısı tən ortadan kəsilir. Krab ətləri təmizlənir və kənarda saxlanılır. Kaperslər, zeytunlar və kornişonlar xırda doğranılır. Alma təmizlənir və özəyi atılır. Tərəvəzlər doğranılır, xiyar, yerkökü və alma iti bıçaqla xırda kubiklər şəklində doğranılır. Qarışdırmaq üçün hamısı bir boşqaba yerləşdirilir. Krab əti və doğranılan tərəvəzlər boşqaba əlavə edilərək hamısı qarışdırılır. Üzərinə mayonez və xardal qarışığı əlavə edilərək bir daha qarışdırılır və duz vurulur. Hazırlanmış salat kahı yarpağının üzərinə yerləşdirilir. Üstünə bəzək kimi qırmızı kürü və bildirçin yumurtaları yerləşdirilir.
Xınıslı dəfinəsi
Xınıslı dəfinəsi – Azərbaycanın Şamaxı rayonunun Dərə Xınıslı kəndinin yaxınlığında tapılan gümüş sikkə dolu xəzinə. Xəzinə 1958-ci ildə təpədə üzüm plantasiyalarının əkilməsi üçün aparılan təsərrüfat işləri zamanı Xınıslı yaşayış yerinin qalıqları ilə birlikdə tapılmışdır. Xəzinə Bakıda Azərbaycan Tarixi Muzeyində saxlanılır.
Bu tapıntı sayəsində 300-dən çox sikkə tədqiq edilmişdir. Xəzinədə yerli bənzətmə alban sikkələri (72 ədəd) ilə birlikdə, həmçinin Roma İmperiyasına (denari), Afinaya (5 tetradraxma), Frakiyaya (3 tetradraxma), Vifiniyaya (7 tetradraxma), Ponta (1 tetradraxma), Selevkilərə (76 tetradraxma) və Arşakilərə (161 draxma) aid pullar tapılmışdır. Ehtimal olunur ki, xəzinə təxminən e.ə. I əsrin üçüncü rübündə basdırılmışdır.
Xəzinədə olan ən erkən pul Frakiyada Lisimahın (e.ə. 323—281 illər) adından zərb olunan tetradraxmadı, ən qədimi isə III Fraatın (e.ə. 70-58) arşaki draxmasıdır.
Arxeoloji qazıntılarda sikkələrlə yanaşı gümüş bəzək əşyasının qırıntısı (5,52 qr), yastı gümüş lövhəsi (58,74 qr), gümüş külçə (29,96 qr) də tapılmışdır. Belə böyük sayda alban sikkələri ilk dəfə Xınıslı dəfinəsində tapılmışdır. Bu sikkələrin əsasında əvvəllər müxtəlif yerlərdə aşkar edilmiş sikkələrin mənşəyini müəyyən etmək mümkün oldu. Xınıslı xəzinəsi sübut edir ki, Qafqaz Albaniyasında hələ əramızdan əvvəl sikkələr zərb olunurdu və pul dövriyyəsi geniş yayılmışdır.
Gülxar Həsənova
Gülxar İbrahim qızı Həsənova — Azərbaycan opera müğənnisi (soprano), Azərbaycan SSR xalq artisti (1982).
Həyatı
Gülxar Həsənova 10 dekabr 1918-ci ildə hazırkı Gəncə quberniyasının Bayramlı kəndində (hazırkı Şəmkir rayonu) anadan olmuşdur.
Bakı Teatr Texnikumunda oxumuş (1935–1937), Azərbaycan Dövlət Universitetini bitirmişdir (1959).
G.Həsənova səhnə fəaliyyətinə Azərbaycan Gənc Tamaşaçılar Teatrında başlamışdır (1936–1942). O, Üzeyir Hacıbəyovun məsləhəti və köməkliyi ilə 1942-ci ildə Azərbaycan Dövlət Opera və Balet teatrına işə qəbul olunmuşdur. Melodik səsə malik istedadlı aktrisanın sonrakı taleyi Azərbaycan Dövlət Opera və Balet Teatrının səhnəsi ilə bağlı olmuşdur. O, burada parlaq, koloritli qadın obrazları yaratmışdır. 1980-ci ildən teatrın məşqçi pedaqoqu olmuşdur.
Onun ifasında Əsli, Xanəndə qız ("Əsli və Kərəm", "Koroğlu", Ü.Hacıbəyov), Şahsənəm ("Aşıq Qərib" Z.Hacıbəyov), Təravət xanım ("Bahadır və Sona", S.Ələsgərov), Anna ("Gəlin qayası", Ş.Axundova) və digər partiyalar böyük professionallığı, özünəməxsusluğu ilə seçilir. Onun yaradıcılığının zirvəsi Müslüm Maqomayevin "Şah İsmayıl" operasında yaratdığı güclü, cəsarətli Ərəbzəngi və Ü.Hacıbəyovun "Leyli və Məcnun" operasında Leyli, Leylinin anası partiyalarıdır. Səhnə fəaliyyətini bitirən G.Həsənova milli muğam operasında gənc xanəndələrə ifaçılıq sənətinin sirlərini öyrədirdi.
Gülxar Həsənova 30 mart 2005-ci ildə Bakıda vəfat etmişdir.
Aktyorlar Ağadadaş Qurbanovun həyat yoldaşı, Hamlet Qurbanovun anasıdır. Aktrisa Gülşən Qurbanovanın ögey anasıdır
Xatirəsi
15 avqust 2018-ci ildə Azərbaycan Respublikasının Prezidenti Gülxar Həsənovanın 100 illik yubileyinin qeyd edilməsi haqqında sərəncam imzalamışdır. 2018-ci ilin dekabrında Şəmkirdə Gülxar Həsənovanın 100 illik yubileyi qeyd edilmişdir.
Hüseyn Nəcəfov
Hüseyn Hümmət (Hümbət) oğlu Nəcəfov (Nəcəfbəyli) — Azərbaycan partiya və dövlət xadimi, Azərbaycan KP-nın Naxçıvan Vilayət Komitəsinin birinci katibi (1940–1948), Azərbaycan SSR meşə və kağız sənayesi naziri (1948–1950).
Həyatı
Hüseyn Nəcəfov 1907-ci ildə İrəvan quberniyasının Kolanlı kəndində yoxsul kəndli ailəsində anadan olmuşdur. 19 yaşında olarkən Gəncəyə köçmüş və toxucu-əyirici fabrikində fəhləlik etmişdir. 1928-ci ildə ÜİK(b)P (Sov.İKP) üzvlüyünə qəbul edilmiş, bir qədər sonra fabrikin həmkarlar ittifaqının katibi seçilmişdir.
1930-cu ildən Azərbaycan LKGİ Gəncə Şəhər Komitəsinin üzvü, sonra isə katibi seçilmiş, Azərbaycan LKGİ Mərkəzi Komitəsinin mədəni-maarif şöbəsinin müdiri olmuşdur. 1933-cü ildə Kommunist Partiyasının çağırışı ilə MTS-lər yanında yaradılan siyasi şöbələrdən birində işləməyə getmişdir. 1934-cü ilədək Naxçıvanın maşın-traktor stansiyalarından birində siyasi şöbənin rəisinin müavini işləmişdir. 1937-ci ildən Azərbaycan Kommunist Partiyası Bakı Şəhər Komitəsinin partiya kadrları şöbəsinin müdiri olmuşdur. 1939-cu ildə Azərbaycan LKGİ MK-nın birinci katibi seçilmiş, 1940–1948-ci illərdə Azərbaycan Kommunist Partiyası Naxçıvan Vilayət Komitəsinin birinci katibi işləmişdir. 1948-ci ildən Azərbaycan SSR meşə sənayesi naziri olmuşdur.
Hüseyn Nəcəfov 1937-ci ildə ÜİK(b)P MK yanında Yakov Sverdlov adına Ali Təbliğatçılar Məktəbini bitirmişdir. O, SSRİ Ali Sovetinin (2-ci çağırış) və Azərbaycan SSR Ali Sovetinin və Naxçıvan MSSR Ali Sovetinin (2-ci çağırış) deputatı seçilmişdir. 1950-ci ilədək Azərbaycan Kommunist Partiyası Mərkəzi Komitəsinin üzvlüyünə namizəd olmuşdur.
Hüseyn Nəcəfov 1967-ci ildə Bakıda vəfat etmişdir.
Hemproteidlərin mübadiləsi
Hemproteidlərin mübadiləsi – toxuma və hüceyrələrdə hemoqlobin və porfirinin sintezi və parçalanmasıdır.
Hemproteidlərin sintez edilməsi və parçalanması prosesi
Hemproteidlərin sintez edilməsi və parçalanması iki əsas səbəbə görə tədqiqatçıların və həkimlərin diqqətini cəlb edir. Birincisi - hemoqlobinin xlorofilləşməsində sitoxromlar olduqca geniş miqyasda bioloji vacib rol oynadıqlarına görə, başqa sözlə, porfirin halqası molekulda mərkəzi rol oynayır və metal ionları ilə koordinasion əlaqə əmələ gətirir. İkincisi, porfirinin sintezinin və parçalanması, onların zülal ilə kompleks əmələ gətirməsi insan orqanizminin funksiyalarını pozur və xəstəliyin inkişafına səbəb olur. İnsan orqanizmində 4,5-5 qram dəmir olur. Bunun 60-70 faizi hemoqlobinin payına düşür. 3-5% isə mioqlobinin, 20 faizi (17-dən 23%-ə qədər) ferritin, təxminən 0,18 faizi transferrinin və toxumalarının funksional dəmiri 5 faizə qədər olur. Orqanizmdə dəmirin miqdarı qida ilə daxil olanın bağırsaqlarda sorulma intensivliyindən asılıdır. Onun artıq miqdarı bağırsaqlar tərəfindən sorulmur. Müxtəlif anemiya hallarında dəmirə olan tələbat kəskin artır. Bağırsaqda dəmir zülal ilə koordinasyon əlaqədən ayrılan ikivalentli ion (Fe+2) halında sorulur. Bağırsağın selikli qişasının hüceyrələrində olan dəmir artıq üçvalentli ion (Fe+3) halındakı dəmir apoferritin zülalı ilə stabil ferritin kompleksi əmələ gətirir. Sonrakı dəmirin daşınması üçün qan zərdabının β1-qlobini ilə kompleksə girir. Ona transferrin kompleksi də deyilir. Yaxud dəmir toxumanın apoferriti ilə birləşir və ferrit şəklində yığılmağa başlayır. Bəzi xəstəliklərdə, məsələn, qemoxromamotozda artıq dəmir qemosiderin şəklində kənar edilir. Sintetik məqsədlər üçün dəmirin mənbəyi qida məhsullarıdır. Qaraciyər və dalaqdakı toxumalarda eritrositlərin parçalanmasından gündə təxminən 25 q dəmir azad olur. Qidadakı hemoqlobinin və mioqlobinin prostetik qrupu orqanizmdə dəmir proteinlərin sintezində istifadə olunmur. Çünki, zülal olmayan hissə hem həzmdən sonra oksidləşməyə uğrayaraq hematinə çevrilir. Bu isə bağırsaqda sorulmur və nəcis ilə xaric olunur.
Hemproteidlərin biosintezi
Hemin sintezi üçün qlisin və suksinal-SK0A ilkin maddə rolunu oynayır. Piridoksalin fermenti olan δ-amin-levulinatsintetaza fermentinin iştirakında qlisin və suksinil-K0A-dan δ-aminlevulen turşusu alınır. Sonra iki molekul δ-aminlevulen turşusu porfobilinheksitaza fermentinin təsiri ilə porfirinlərin birbaşa sələfi olan porfobilinogenə çevrilir: Sonra isə dörd molekul porfoblinogenin kondensləşmsindən dörd pirrol halqası olan uroporfirinogen alınır. Sonra isə o, protoporfirinə modifikasiya olunur. Protoporfirin ferroxelataza fermentinin təsiri ilə dəmir hemə çevrilir: Ən axırıncı mərhələdə hem qlobin zülalı ilə kompleks əmələ gətirir. Bununla da hemoqlobin və ya mioqlobinə çevrilir. Hemin biosintezində iştirak edən fermentlər sümük iliyində, nüvəsaxlayan eritrositlərdə, qaraciyərdə, böyrəkdə və bağırsağın selikli qişasında olur. δ-Levulen turşusu mitoxondirilərdə, porfobilinogen və ondan alınan koproporfirinogen III sitiplozmada, koproporfirin III-dən hemin alınması yenə də mitoxondrilərdə gedir.
Hemproteidlərin parçalanması
Hər gün insan orqanizmində 9 qr-a qədər hemproteid parçalanır. Bu əsasən eritrositlərdəki hemoqlobinin parçalanması nəticəsində olur. Eritrositlər təxminən 120 gündən bir qanın axınında və ya dalaqda parçalanır. Eritrositlərdən azad olan hemoqlobin qanın qaptoqlobini (plazmanın xüsusi α2-qlobini) ilə birləşir və hemoqlobin – qaptoqlobin kompleksi halında əsasən də dalaqda hüceyrənin retuloendotelial sisteminə düşür. Hemoqlobin methemoqlobinə (Fe+2) oksidləşir, sonra isə parçalanmaya məruz qalır. Bununla da qaptoqlobin ayrılır və qana keçir. Retuloendotelial sistemində hemoqlobinin birinci fazası baş verir və ondan bilirubin alınır: Əvvəlcə qemoksigenaza fermentinin təsiri ilə hemdə olan iki pirrol halqaların birləşməsi olan α-metin körpüsü oksidləşdirici parçalanmaya məruz qalır. Hemin halqavi quruluşu parçalanır və verdoqlobini əmələ gətirir. Əmələ gəlmiş verdoqlobin molekulu zülalla kompleks əmələ gətirən dəmiri itirir. Qlobin katenslərin dalağı ilə hidrolizə uğrayır və aminturşulara çevrilir. Dörd pirrol halqası olan qapalı halqa sarı rəngli öd piqmenti olan biliberdinə verir. Biliberdin reduksiya olunanda qırmızı-sarı rəngli bilirubinə çevrilir. Bilirubin suda pis həll olduğuna görə qana daxil olduqda zülalın albumin plazması ilə birləşir. Sarı albuminin bilirubin ilə kompleksi sarı piqmentin ən mühüm normal daşınma formasıdır. Qan axını ilə bilirubin qaraciyərin hüceyrəsinə daxil olur. Bilirubin lipofil birləşmə olduğundan qaraciyər hüceyrəsinin membranından keçir və albumindən azad olur.
Əmtəə yağları
Əmtəə neft yağları — müxtəlif özlülüklü baza yağların və aşqarların qarışdırılması (kompaund edilməsi) nəticəsində alınan yağlardır, lakin bəzi əmtəə yağlarının tərkibində aşqar olmaya də bilər, bu da istisna hal kimi qiymətləndirilir.
Tətbiq sahəsi
Əmtəə yağları tətbiq sahəsinə görə sürtkü və qeyri sürtkü yağlara bölünür:
Qeyri sürtkü yağları:
Əmtəə sürtkü yağlarına motor, transmissiya və xüsusi təyinatlı yağlar aiddir. Əmtəə qeyri sürtkü yağlarına – texnoloji, elektroizolyasiya, tibbi, parfumeriya yağları və plastifikatorlar aiddir.
Əmtəə sürtkü yağları
Əmtəə sürtkü yağları – maşın və mexanizmlərdə hərəkətdə olan hissələrin bərk səthlərinin arasında olan sürtünmənin azalmasını təmin edir və bu hissələrin köhnəlməsinin qarşısını alır. Əmtəə yağları təyinat, özlülük və istismar hassələrinə görə müxtəlif cür təsnifatlanır. Rusiya Federasiyasının standartlarına görə, yağlar sinflərə bölünür və sinif adının birinci hərfi ilə markalanır. Məsələn,
PC-7 Team
PC-7 Team – İsveçrə Hərbi Hava Qüvvələrinə məxsus aerobatika eskadronu. Adını Pilatus PC-7 təlim təyyarəsindən almışdır. Pilatus PC-7 Komandanın aviaşou təyyarəsidir.
Tarixi
1987-ci ildə 9 təyyarədən ibarət komanda yaradılmışdır. 29 avqust 1987-ci ildə Dübendorfda komandanın ilk avişousu təqdim olunmuşdur. Bununla belə, 1989-cu il təsis ili hesab olunur, çünki həmin vaxt komanda İsveçrə Hərbi Hava Qüvvələrinin 75 illik yubileyi münasibətilə keçirilən bayram şənliklərində uçmaq üçün yenidən formalaşdırılıb. Təyyarələr narıncı və gümüşü rənglərə boyanmışdı. Monako, İngiltərə, Almaniya, Fransa, Danimarka, İsveç və bir çox digər Avropa ölkələrində uçuşlar həyata keçirir. Komanda hərbi pilotlardan ibarətdir və adətən F/A-18-i idarə edirlər. 2008-ci ildən PC-7 təyyarəsinin modernləşdirilmiş variantı olan Pilatus PC-7 NCPC istifadə olunur. Həmin vaxtdan təyyarələr İsveçrə bayrağının rənglərinə uyğun olaraq qırmızı və ağ rəngə boyanıblar. 2014-cü ildə komandanın 25 illik yubileyində təyyarələrə tüstü generatorları quraşdırılmışdır.
Amadu Diallo cinayəti
Amadu Diallo cinayəti, 4 Fevral 1999-cu ildə, Nyu-York şəhərində, 4 mülki geyimli NYPD polisi (Sean Carroll, Richard Murphy, Edward McMellon və Kenneth Boss) tərəfindən, 23 yaşlı Qvineyalı immiqrant Amadu Diallonun (Amadou Diallo) öldürüldüyü hadisə. Nyu-York Polis Departamenti, illərdir 51 qadına təcavüz edən və pullarını oğurlayıb qaçan İsak Cons adlı təcavüzkarın axtarışındaydı. Polislər Amadu Diallo adlı Qvineyalı immiqrantı təcavüzkar ilə səhv saldılar. Özünü itirən Amadu, silahları üzərinə tuşlanmış polislərin "Təslim ol" deməsindən sonra əlini cibinə salmaq istədi. Amadunun cibindən silah çıxardacaqını düşünən polislər 41 dəfə atəş açdılar. Polislərin etdiyi 41 atəşdən 19u Amaduya dəyərək ölümünə səbəb oldu. Amadu Diallo silahsız idi. Atəş açan 4 polis Qəsdən adam öldürmə ilə ittiham olundular lakin məhkəmədə bəraət qazandılar.
Süleyman Çələbi (siyasətçi, 1953)
Süleyman Çələbi — Türkiyə siyasətçisi, həmkarlar ittifaqı üzvü.
1980-ci ildə DİSK Təşkilat şöbəsinə seçilmişdir. 1980-ci il dövlət çevrilişindən sonra DİSK işində mühakimə olunmuş və 4 il həbsdə qalmışdır. DİSK-in yenidən fəaliyyətə başlaması ilə yenidən aktiv həmkarlar ittifaqına qayıtmışdır. 1991-ci ildə Əhməd Fəhmi İşıqlardan sonra DİSK baş katibi seçilmişdir. 1999-cu ildə Türkiyədə keçirilən ümumi seçkilərdən sonra Tekstil-İş şirkətinin prezidenti Rıdvan Budakın vəzifəsini icra etmişdir. 28–30 iyul 2000-ci ildə keçirilmiş DİSK XI Baş Assambleyanın sədri seçilmişdir.
5 oktyabr 2009-cu ildə o, silahlı hücuma məruz qalmışdır. Onun əməliyyatı uğurla keçmiş və həyatı təhlükədən çıxmışdır.
Şeyx Rza Taləbani
Şeyx Rza Taləbani (, Şex Rizaye Talebani; ) — kürd şairi. Taləbani şeirlərini kürd, fars və ərəb dillərində yazmışdır. Onun poeziyasının əksəriyyəti satira, kobudluq və yaradıcı təhqirlərdən ibarətdir. Şair önəmli şeirlərindən birində Baban əmirliyində uşaqlığını xatırlayır.
Şair gənc yaşlarında Osmanlının paytaxtı Konstantinopola getmiş və səyahəti zamanı kürd sufisi Şeyx Nurrədin Brifkaninin məzarını ziyarət etmişdir. O, qəbir başında farsca uzun bir şeir oxumuş, Şəhrizor əmirliyindən "Rom ölkəsi"ni ziyarət etmək üçün etdiyi səyahətdən bəhs etmişdir. 1879-cu ildə Osmanlı imperiyası Şəhrizor vilayətini Mosul vilayətinə birləşdirəndə Rza türkcə şeir oxumuş və kədərini ifadə etmişdir.
Mehman Qafarov
Mehman Qafarov -  Azərbaycan Silahlı Qüvvələrinin Baş leytenantı, Qarabağ müharibəsinin iştirakçısı və şəhidi.
Həyatı
thumb|left|230px|Mehman Qafarov [[Minsk yaxınlığındakı hərbi piliqonda olan zaman. (1992)]] Qafarov Mehman Yəhya oğlu 1970-ci ilin 2 yanvar tarixində Azərbaycan SSR-nin Lerik rayonunun Siyov kəndində anadan olub. 1977-ci ildə Siyov kənd orta məktəbinin birinci sinfinə daxil olub, 1984-cü ildə həmin məktəbin yeddinci sinfini bitirib, elə həmin ildə də Cəmşid Naxçıvanski adına hərbi liseyə daxil olmuşdur.
1987-ci ildə Naxçivanskini bitirib, 1988-ci ildə Kazan Ali Tank Qoşunları Komandirləri Məktəbinə daxil olub, 1991-ci ildə bu məktəbi fərqlənmə diplomu ilə bitirib. 1991-ci ilin avqust ayından 1992-ci ilin oktyabr ayına qədər Minsk hərbi dairəsində xidmət edib.
Mehman Qafarov Qarabağ müharibəsinin başlanmasından sonra Minskdə davam etməkdə olan xidmətinə xitam verərək Azərbaycana qayıdır, qərargahı Lənkəranda yerləşən 704 saylı hərbi hissənin tərkibində, 743 saylı tank alayının tərkibində hərbi əməliyyatlarda iştirak etməyə başlayır.
Döyüş aparması zamanı göstərdiyi yüksək peşəkarlığı ilə tanınan Mehman 1993-cü ilin 20 avqust tarixində Ağcabədi rayonunun Avşar kəndi uğrunda gedən döyüşlərdə şəhid olmuşdur. Lerik rayonunun Siyov kənd orta məktəbi şəhid Mehman Qafarovun adını daşıyır.
Mehman Qafarovun yeganə oğul övladı, 2016-cı ilin aprel ayında baş vermiş dördgünlük müharibənin iştirakçısı, hərbçi Ceyhun Qafarlı xidmət etdiyi hərbi hissəyə qayıdarkən baş vermiş qəzada həlak olmuşdur. Hadisə 2020-ci ilin 26 may tarixində Sahil-Hacı Zeynalabdin avtomobil yolunun Sumqayıt şəhəri ərazisindən keçən birinci km-də baş verib.
NGC 5273
NGC 5273, Yeni Baş Kataloqda qeydə alınmış qalaktikadır. Göy üzündə Tazılar bürcü istiqamətində yerləşir. S0 tipli. tərəfindən ildə 47.5 sm (18.7 düymə) ölçülü  vasitəsilə kəşf edilmişdir.
Nari (şair)
Molla Kaki Həmi və ya təxəllüsü ilə Nari  — kürd şairi. Mahmud Bərzənci, Tahir bəy Caf və Kani ilə yaxın münasibəti var idi.
Nari kürd və fars dillərində lirik və mistik şeirlər yazmışdır. Şeirlərinin əsas hissəsi qəzəl formasındadır. O, daha çox kürd şairləri arasında Nali və Məhvidən, fars şairləri arasında isə Hafizdən təsirlənmişdir.
Kabus yarışçı 2: İntiqam atəşi (film, 2012)
Kabus yarışçı 2: İntiqam atəşi — Mark Neveldayn və Brayan Teylor tərəfindən çəkilən ABŞ filmidir.
Məzmun
Şərqi Avropada gizlənən Conni Bleyz gecələr onu kabusa çevirən lənətdən qurtulmağa çalışır. Lakin kilsənin gizli bir sektası tərəfindən köməyə çağırıldıqda kabus yarşçı həvəssiz olsa da, bu işə razılıq verir. İndi o, kiçik bir oğlanın bədənindən istifadə edərək insan forması almaq istəyən şeytani qüvvə ilə mübarizə aparmalı olacaq. Bu yolda Bleyz həm də onu narahat edən öz lənətindən də qurtula bilər... thumb|280px|left|Filmdə Rider xüsusi vasitə istifadə edir: [[Bagger 288, dünyanın ən böyük quruda hərəkət edən nəqliyyat vasitəsidir.]]
Kris Villok
Kristofer Antoni Villok (31 yanvar 1998, London, İngiltərə) — Kris Villok kimi də tanınan, Portuqaliya təmsilçilərindən olan Benfika klubunda və İngiltərə U-19 milli komandasında hücumçu kimi çıxış edən peşəkar İngiltərə futbolçusudur.
Benfika
30 iyun 2017-ci ildə Villok son Portuqaliya çempionu olan Benfika klubu ilə beş illik müqavilə imzalamışdır.
Milli karyerası
Villok 2017-ci ilin iyun ayında Gürcüstanda keçirilən 2017 U-19 Avropa Çempionatında iştirak etmək üçün İngiltərə millisinə dəvət almışdır.
Şəxsi həyatı
Villokun iki qardaşı da futbolla məşğul olur. Onun böyük qardaşı Matti Mançester Yunayted klubunun, kiçik qardaşı Co isə Arsenal klubunun futbolçusudur.
BloodRayne
Süjet
Videooyun 1933-cü ildə insanların vampirlərin varlığına inandığı bir yerdə başlayır. Belə ki, göstərilən yerdə bütün qapı və pəncərələrdə xaç asıldığı görünür. Başlanğıc səhnədə bir qadın və kişinin küçədə qaçdığı göstərilir. Qadın yıxılır və kişi ona kömək etməyə çalışarkən boğazına atılan zəncirlə qaranlıq küncə dartılır. Daha sonra kişinin kəsilmiş başı qadının qarşısına atılır və Reyn qaranlıqdan çıxır. Ağlamağa başlayan qadının əslində vampir olduğu üzə çıxır və o Reynlə döyüşməyə başlayır. Qısa bir zamanda Reyn qadının başını üzür və kiçik bir vampir ordusu ilə üz-üzə qalır. Onların qarşısına qumbara ataraq, Reyn küçəni tərk edir.
Binalardan birinin üstündə bütün bu hadisələri izləyən iki kişi orada nə səbəb ilə olduqlarını müzakirə edirlər. Onlardan biri atasını axtarmağa çalışan Reyni öz aralarına almaq üçün orada olduğunu bildirir. Digər şəxs isə cavab olaraq sadəcə yarı-vampir olmasına baxmayaraq, dampiri Brimstoun cəmiyyətinə qəbul etmək istəmədiyini və cəmiyyətin vampir qanı olan hər kəsdən qurtulmağa çalışdığını söyləyir. Nəticə olaraq onlar Reyni cəmiyyətə qəbul etməyə razılaşır və cəmiyyətin simvolunun üzərində olduğu bir boyunbağını Reyn üçün orada buraxırlar.
Birinci hissə: Mortton, Luiziana
Brimstoun cəmiyyətinə qoşulduqdan sonra ilk missiyası olaraq Reyn müəlliməsi Mins ilə birlikdə Luizianaya yollanır. Onlar oraya Morttonda yayılan naməlum xəstəliyi araşdırmaq üçün göndərilirlər. Daha sonra xəstəliyin mənbəyinin şəhərdə yayılan nəhəng həşəratlar olduğu məlum olur. Bələ ki, marasyoq adlandırılan hörümçəyə bənzər canlılar insanları yaşayan ölülərə, mutantlara dönüşdürürlər. Xəstəliyə qalib gəlmək üçün Reyn və Mins şəhərdəki bütün marasyoqları və yoluxmuş insanları məhv etməlidirlər. Reyn yoluxmamış insanları xilas etməyə çalışarkən marasyoqlar Minsi və xilas olan insanları yeyirlər. Hadisədən qəzəblənən Reyn qarşısına çıxan bütün həşəratları məhv edir və son olaraq, marasyoqları dünyaya gətirən nəhəng Yeraltı dünya kraliçası ilə qarşılaşır. Reyn kraliçanı məğlub edir və daha sonra onun bədənində parlayan qabırğa Reynin diqqətini çəkir. Qabırğanı kraliçadan çəkib çıxardıqdan sonra qabırğa bir anda özünü Reynə çəkməyə başlayır və nəticədə onun içinə daxil olur. Reyn ağrı içində yerə yıxılır və bu anda Yürqen Vulf peyda olur. O, qabırğanı Reyndən çıxararaq, ərazini tərk edir.
İkinci hissə: Argentina
Beş il sonra 1938-ci ildə Brimstoun cəmiyyəti Reyni nasistlərin çox böyük gücə sahib olan qalıqların axtarışında olduqlarını xəbərdar edir. Axtarışın liderinin Argentina körfəzində Gegengeist Gruppe qrupunu yaradan Yürqen Vulf olduğu bildirilir. Reynin hədəfi G.G.G. qrupunun üzvlərini aradan qaldırmaqdır. Onun ilk qarşısına çıxan hədəf baş kahin Von Blut olur. Özünü itirən kahin Reynə Arilərin Atlantida xalqının soyundan gəldiyini və Atlantidanın məhvi nəticəsində paramparça olan Beliarın onların lideri olmasını söyləyir. Von Blutu məğlub etdikdən sonra Reyn hədəflərindən digər biri olan Kommando ilə qarşılar və onu öldürür. Daha sonra o insanları idarəetmə qabiliyyəti olan "daemit" adlı parazit varlıqlar barədə ona məlumat verən Batori Menqele ilə rastlaşır. Menqele Reyni daemitləri mütəffiq xalqların üzərinə salmaqla təhdid edir və beləliklə Reyn onunla döyüşməyə başlayır. Nəticədə Menqele daemitlərin çuxuruna düşür və orada öldürülür. Ardınca Reyn bədəninin artıq bir daemit tərəfindən idarə edildiyi yoluxmuş Kommando ilə qarşılaşır və onu məhv edir. Reyn Beliarın gözlərindən birinin üzərində olduğu kristal kəlləni tapır və oyunun bu hissəsindən sonra Reyn dünyanı Beliarın gözü ilə görməyə başlayır. Daha sonra o hədəflərindən biri olan Mauler ilə qarşılaşır və Mauler Reynə Beliarın başqa qalıqlarının da olduğunu söyləyir. O, Mefistonun Beliarı tamamilə məhv edə bilmədiyi üçün yüzlərlə parçalara ayıraraq qalıqlarını dünyaya səpələdiyini bildirir. Mauler eyni zamanda Vulfun Beliarın qara ürəyinin axtarışında olduğunu etiraf edir. Reyn Mauleri və digər G.G.G. qrupunun zabitlərini öldürdükdən sonra Almaniyaya yola düşən nasist gəmisinə gizlicə daxil olur. Reynə Yürqen Vulfun da daxil olduğu geriyə qalan hədəflərin adlarının və məkanlarının göstərildiyi naməlum ismarış göndərilir.
Nahid Bağırov
Nahid Rza oğlu Bağırov — İsmayıllı Rayon İcra Hakimiyyətinin başçısı.
Həyatı
Nahid Bağırov 4 aprel 1979-cu ildə Bakı şəhərində anadan olub. Orta təhsili 242 və 151 saylı məktəblərdə alıb.
Ailəlidir, iki övladı var.
İctimai-siyasi fəaliyyəti
2009-cu ildən Azərbaycan Turizm Assosiasiyasının idarə heyətinin sədri olub. 2011–2013-cü, 2013–2015-ci və 2015–2017-ci illərdə Birləşmiş Millətlər Təşkilatı nəzdində Ümumdünya Turizm Təşkilatının (UNWTO) Qoşulan üzvlər şurasının Avropa üzrə vitse-prezidenti seçilib.
2018-ci ildə Azərbaycan Sahibkarlar Təşkilatları Konfederasiyasının (ASK) idarə heyətinin üzvü seçilib.
2018-ci ildə Azərbaycan Respublikasının Kiçik və Orta Biznesin İnkişafı Agentliyi (KOBİA) yanında yaradılan İctimai şuranın sədr müavini təyin edilib.
Nahid Bağırov 9 fevral 2020-ci il tarixində keçirilmiş növbədənkənar parlament seçkilərində müstəqil namizəd olaraq 62 saylı Saatlı seçki dairəsindən "Vədlər sözdə qalmayacaq" şüarı ilə deputatlığa namizəd olmuşdur. O, seçkilərdə 3640 səs toplasa da, 62 saylı Saatlı seçki dairəsindən Yeni Azərbaycan Partiyası namizədi Əziz Ələkbərli seçkiləri birinci sırada tamamlayaraq deputat seçilmişdir. Nahid Bağırov isə seçkiləri ikinci sırada tamamlamışdır.
Nahid Bağırov Azərbaycan Prezidentinin 5 mart 2020-ci il tarixli Sərəncamı ilə İsmayıllı Rayon İcra Hakimiyyətinin başçısı təyin edilmişdir.
Təltifləri
2014-cü ildə Azərbaycan Respublikası Mədəniyyət və Turizm Nazirliyi tərəfindən turizm sahəsində fərqləndiyinə görə "Fəxri Turizm İşçisi", 2018-ci ildə Mülki Aviasiya Administrasiyası tərəfindən "Fəxri Aviasiya İşçisi" adına layiq görülüb.
2019-cu ildə Azərbaycan Respublikası Prezidenti tərəfindən Azərbaycan Respublikasının iqtisadi inkişafına verdiyi töhfəyə və sahibkarlığın genişləndirilməsi ilə bağlı dövlət siyasətinin həyata keçirilməsində səmərəli fəaliyyətlərinə görə "Tərəqqi" medalı ilə təltif edilib.
Ayaq fetişizmi
thumb|right thumb||right|Qadın ayaqları thumb||right|Kişi ayaqları
Ayaq fetişizmi — ayaq və ayaq barmaqlarının boyu, topuqlar və dabanı, uzun dırnaq, təmizliyi və ya kirliliyi, ayaqqabılı və corablı geyinmiş halda və ya qoxusundan cinsi zövq alınması. Qarşı cinsə və ya öz cinsləri arasında tətbiq edilə bilər. Ayaqsevərlər həzz duyduqları ayaqları öpməkdən, yalamaqdan, oxşamaqdan, qoxlamaqdan zövq alırlar.
Ayaq fetişizminin kişilər arasında ən məşhur fetişizm növü olduğu bildirilmişdir.
Fetişizm, bir obyektə olan həddindən artıq bağlılıq olaraq müəyyən edilə, corab, ayaq və s. şeylər ola bilər. Fetişizm deyilincə ilk ağla gələn ayaq, corab və ayaqqabıdır ancaq daha çox növləri olan fetişizm çeşidləri göbək, qulaq, əl, uniforma və oxşarlarıdır.
Google axtarış statistikalarına görə kişilərin %16-sı ayaq fetişistidir. Həmçinin 2017-ci ildə Belçikada aparılan bir araşdırmaya görə kişilərin %17-sində və qadınların %4-ündə ayaq fetişi aşkarlanmışdır.
Günbələ
Günbələ - İranın Həmədan ostanının Əsədabad şəhristanının Pir Səlman bəxşinin ərazisinə daxil olan kənd.
Əhalisi
2016-cı ilin məlumatına görə kənddə 298 nəfər yaşayır (91 ailə).
Əliköməktəpə yaşayış yeri
Əliköməktəpə — Azərbaycanın Cəlilabad rayonunun Üçtəpə kəndi yaxınlığında yerləşən eneolit dövrünə aid yaşayış yeri.
Həmçinin yaşayış yerində Enolit dövrünə xas olan dini inanc abidəsi sayılan dairəvi otaq aşkarlanmışdır. Tarix elmləri doktoru Rəşid Göyüşovun fikrinə görə, otağın yerləşdiyi bina ovsun mərasimlərinin keçirilməsi üçün istifadə olunurdu, bunun sübutu bina və otağın memarlıq quruluşundadı: binalar çiy kərpiclə dördkünc formada hörülmüşdür, otağın divarları isə gillə suvanmış, üstündə isə ağ gillə şirələnmişdir, həm də hamar divarda həndəsi xarakterli naxışlar çəkilmişdir.
Avans
Avans ( — əvvəlcədən) və ya əvvəlcədən ödənilmiş xərclər — iki əks öhdəliyin olması halında tərəflərdən biri qarşı öhdəliyin icrasına başlamazdan əvvəl öhdəliyini yerinə yetirmək üçün digərinə köçürən müəyyən pul və ya digər əmlak dəyəri.
Haqqında
Kredit şərtləri ilə çatdırılma üçün əvvəlcədən ödəmə tələb olunur, ümumiyyətlə müqavilə dəyərinin 10-40% -i və son hesablaşmaya daxil edilir; 100% Avans nadir hallarda tətbiq olunur. Öhdəliklərin yerinə yetirilməməsi halında, əvvəlcədən ödəniş geri qaytarılır. Böyük müqavilələr olduqda, Avansın qaytarılması bank zəmanəti ilə təmin edilir. Bir depozit kimi bir avans, bir müqavilənin bağlanmasının sübutu kimi xidmət edir, lakin əmanətdən fərqli olaraq, bu, onun həqiqi icrasını təmin etmək üçün bir yol deyil, çünki bir öhdəlik yerinə yetirilmədiyi təqdirdə, geri qaytarılmalıdır və başqa bir şey yoxdur. Bu səbəbdən, müqavilə tərəflərinin yazılı razılaşmasında bu ödəmənin depozit olduğu açıq şəkildə göstərilmədiyi təqdirdə, hər hansı bir avans ödənişi avans hesab olunur. Bahalı avadanlıq və kənd təsərrüfatı məhsullarının beynəlxalq ticarətində istehlakçı avansları ixracatçılara idxalatçılar tərəfindən borc vermə forması kimi kifayət qədər geniş yayılmışdır. Əvvəlcədən ödəmə, müştəri sifariş verən bir müştəri tərəfindən mal və ya xidmətlərin göndərilməsindən əvvəl edilən hər hansı bir ödənişdir.
Rusiya Federasiyasının mülki qanunvericiliyində “avans” termininin birbaşa tərifi yoxdur. Bununla birlikdə, mənası mülki münasibətləri tənzimləyən qaydaların sistematik bir şərhindən bərpa edilə bilər. Ticarət praktikasında əvvəlcədən ödənişin verilməsi (xərclənən əməyin miqdarı və keyfiyyətindən birbaşa asılı olmayan müəyyən bir şərti məbləğ), sonra isə ay üçün əmək haqqı verilir.
Səfillər
Səfillər — yazıçı Viktor Hüqonun 1862-ci ildə nəşr olunmuş və XIX əsrin ən mükəmməl nəsri hesab edilən fransız romanı. Romanda XIX əsrin əvvəllərində on yeddi il ərzində (1815-ci ildən başlayaraq 1832-ci il İyun qiyamına qədərki dövrdə) bir neçə fransız obrazın həyatı və qarşılıqlı münasibətləri izlənilir.
Tərkibi
Roman Din şəhərinin yepiskopu Miriel Benvenünün həyat tərzinin təsviri ilə başlayır. Sanki Hüqo bununla insanları daha mərhəmətli ədalətli olmağa çağırır. Miriel Benvenü ideal bir yepiskopdur. O, qəribə bir təsadüf nəticəsində bu məqama çatmışdır. Bir dəfə Napoleon öz əmisinə baş çəkmək üçün Parisə gəlir. Qəbul otağında gözü onu diqqətlə izləyən bir ixtiyara sataşır. Geri dönərək ixtiyardan onu niyə belə diqqətlə süzdüyünü soruşur:
— "Mərhəmətli insan niyə mənə elə baxırsan?" — "Əlahəzrət siz qarşınızda mərhəmətli insan görürsünüz, mən isə böyük bir insanı seyr edirəm. Hər birimiz bu tamaşadan özü üçün müəyyən bir fayda ala bilər". — deyə Miriel cavab vermişdir. İmperator həmin axşam kardinaldan bu keşişin adını soruşmuş, bir müddət sonra isə cənab Miriel özü belə gözləmədən Din şəhərinin yepiskopluğuna təyin olunduğunu eşitmişdir. Miriel hökumətdən aldığı on beş min livr məvacibini tamamilə mərhəmət üçün xərcləyər, özünün yerdə qalan min və bacısının beş yüz livr rentəsi ilə sadə bir həyat sürərdilər.
Əsərdə qanunun və xeyirxahlığın təbiəti tədqiq edilir, habelə əsər Fransa tarixi, Paris memarlığı, siyasət, əxlaq fəlsəfəsi, antimonarxizm, hüquq, din, romantik məhəbbət və ailə sevgisinin təbiəti və tipləri kimi mövzularla genişləndirilir. Məzmun dəlillərə əsaslanmış və tarixi hadisələrlə zəngin olduğundan tarixi fiksiya hesab edilir. Belə güman edilsə də, romanın fonunda []Fransa inqilabı]] dayanmır. Fransa inqilabı XVIII əsrdə baş vermiş, "Səfillər" isə XIX əsrdə yazılmışdır. Adı çəkilən "inqilab" yalnız İyun qiyamıdır (1832-ci il tələbə üsyanı).
"Səfillər" adı saysız hesabsız tamaşalar, ekran əsərləri, eyni adlı (bəzən "Les Mis") məşhur səhnə müzikli kimi də şöhrət tapmışdır.
Saçal Sarmast
Saçal Sarmast (1739–1827) (Sind dilində: سچلُ سرمستُ‎, Urdu dilində: سچل سرمست‎), Əbdül Vahab Faruqi (Urdu: عبد الوہاب فاروقی‎) indiki Pakistanın hüdudlarında yerləşən Sind vilayətində yaşayan Sufi şairi; Kalhoro/Talpur dövründə əsasən Sind dilində olmaqla 7 dildə şeirlər yazmışdır. Buna görə o "Şair-e həft zəban", yəni 7 dildə yazan şair kimi tanınmışdır. O hicri tarixi ilə 1152-ci ildə (miladi tarixi ilə 1739-cu ildə) Ranipur yaxınlığında Darazada anadan olmuşdur.
Saçalın ursu
Hal-hazırda Sind əyalətinin Xayrpur məntəqəsindən 40 km cənub qərbdə yerləşən Darazada Saçalın türbəsi mövcuddur. Hər il Saçal Sarmastın vəfatının ildönümünə həsr olunmuş, Ramazan ayının 14-dən başlayaraq Daraza Şərifdə keçirilən 3 günlük mərasim Saçalın ürsü adlanır. Onun poeziyasına əsaslanan ədəbi konfrans, musiqili konsert də keçirilir. Sindin baş naziri Sayed Qaim Əli Şah bu mərasimlə əlaqədar Ramazan ayının 14-də Daraza Şərifdə olur və Sind şairi və sufi müqəddəsinin məzarı üzərinə çələng qoyur. O həmçinin Urs mərasimini açaraq Məhfil-e Samanı ziyarət edir və Saçal Sarmastın ardıcıllarınan ənənəvi üslubda onun şeirlərinə bəslənən musiqiləri dinləyir. Daraza Şərifdə Saçal bağının təməl daşını qoyur və açıq Saçal Muzey guşəsi yaradır.
Saçal Sarmastın tərəfdarları Hindistan, Banqladeş, İran, Türkiyə və digər ölkələrdən onu ziyarət etmək üçün bura təşrif buyururlar.
Bütün tədbirlər Xayrpur Saçal Tadgar Komitəsi tərəfindən başa çatdırlır.
Həyatı
Saçalın şeirlərindən ibarət ilk toplu Ağa Sufi tərəfindən qələmə alınmışdır. İlk dəfə bu əsər 1933-cü ildə Sind əyalətinin Sikarpur məntəqəsində çap edilmişdir. Bu əsərə Saçalın tərcümeyi-halı, onun fələsəfə və poeziyasının tənqidi təhlili də daxil edilmişdi. İlkin fəsillərdə Şah Əbdül Lətif Bhitta və Saçal Sarmastın poeziyasının müqayisəli təhlili verilir. Qeyd edək ki, Bhitta Sindli Sufi alimi və şairidir. O sind dilində şeirlər yazan ən böyük müsəlman şairidir.
I fəsildə Sufizmə və vedantaya giriş, II fəsildə Saçalın tərcümeyi-halı, III fəsildə Saçalın poeziyasında istifadə edilən musiqili priyom və raqaların izahı verilir. Daha sonra IV fəsildə Saçalın şeirlərinin toplusu, V fəsildə isə lüğət və şərhlər verilir.
Tindarey
Tindarey — Sparta padşahı, Ledanın əri, Klitemnestra və Kastoranın atası. O, Periyer və Qorqofonanın oğludur, digər versiyaya görə, onların nəvəsidir, valdeyinləri isə Ebal və Batiya idilər. "Odisseya" əsərində adı çəkilir, "İliada"da" isə yox.
Hippokoont tərəfindən qovulmuşdur, Festinin yanına qaçmışdır və onun qızı Leda ilə evlənmişdir. Başqa rəvayətə görə, Messeniyada məskunlaşmışdır və onun övladlarından hamısı burada doğulmuşdular. Bəzi mənbələrdə onun Lakonikanın Pellan şəhərində yaşadığı qeyd olunur. Hippokoonta qalib gələn Herakl ona Lakedomona padşahlığını təhvil verdi. Heraklidlərin sözlərinə görə, Tindarey ərazini Herakla verdi, o da öz növbəsində ölkəni Tindareyə əmanət etdi.
Tindarey və Ledanın övladları bunlar idilər: Timandra, Klitemnestra, Filonoya və Kastor (Polidevk və Yelenanı Leda Zevsdən doğmuşdur). Odisseydən məsləhət alaraq Tindarey adaxlı seçimini Yelenanın özünə həvalə etdi və o, Menelaya çələng qoydu. Tindarey atı qurban edərək nikah namizədlərini and içdirirdi, onları qurbanlıq heyvanın kəsilmiş parçaları üzərində dayanmağa məcbur edirdi. "Atın qəbir abidəsi" Sparta yaxınlığında nümayiş olunurdu.
Bir dəfə Afroditaya qurban gətirməyi unutdi və tanrıça onun qızlarını çoxərliliyə məhkum etdi. O, Fiyesti qovaraq Aqamemnona Mikena padşahlığını qaytardı. Sparta hakimiyyətini Menelaya təslim etdi və ya vəfatından sonra hakimiyyət Menelaya qaldı. Paniasidə görə, Asklepi onu həyata qaytardı. Digər mənbələrə görə, ana qətlinə görə Orestesi məhkəməyə verir və Orestes qovulur.
Onun Spartadakı Zevs Kosmet məbədində qəbir daşı var. Sofoklun "Tindarey", Evripidin "Orestes" və Nikomaxın "Tindarey" faciə əsərlərin qəhramanıdır.
Ceyms Last
Ceyms Last — alman bəstəkar, dirijor.
Əvvəlcə bir caz bas ifaçı (1950-1952-ci illərdə Almaniyada "ən yaxşı bas ifaçı" mükafatını qazanmışdır), onun markası olan "xoşbəxt musiqi" onun çoxsaylı albomlarını Almaniya və Böyük Britaniyada ən çox satılan albomlara çevirdi. Onun 65 albomu təkcə Böyük Britaniyada hit-paradlara çatır. Onun "Xoşbəxt ürək" kompozisiyası Endi Vilyams və Petula Klark tərəfindən şərhlərdə beynəlxalq uğur qazanmışdır.
Həyatı
Ceyms Lastın ilk ictimai çıxışı 1946-cı ildə Hans-Günther Österreich-in Radio Bremen Dance Orchestra ilə olmuşdur. İki il sonra Last "Last-Becker" Ansamblını yaratdı. 1950-ci ildən 1952-ci ilə qədər Last ilin ən yaxşı caz basçısı kimi tanınıb. 1964-cü ildə öz orkestrini yaratmış və müxtəlif ifaçılar tərəfindən məşhur melodiyaların rəqs aranjimanlarını yazmağa başlamışdır.
Ceyms Last orksetrının ilk albomu "Non-Stop Dancing" (1965) inanılmaz uğur qazandı. O vaxtdan bəri Lastın rəhbərlik etdiyi komanda ümumi tirajı 60 milyon nüsxə olan 50-dən çox uğurlu albom buraxdı, onlardan 37-si qızıl, 18-i platin oldu.
1972-ci ildə James Last Orkestri Sovet İttifaqına qastrol səfəri etmişdir ..
Ənənəvi, xalq musiqisindən tutmuş alternativ rok, hardrok, soul və elektron musiqiyə kimi tamamilə fərqli, çox vaxt antaqonist üslub və istiqamətləri təmsil edən müəlliflərin və ifaçıların əsərləri ilə daimi müvəffəqiyyətlə işləmişdir.
9 iyun 2015-ci ildə Ceyms Last ağır xəstəlikdən sonra ailəsinin ətrafında Floridada vəfat etmişdir. Hamburqda (Almaniya) Olsdorf qəbiristanlığında dəfn edilib.
İbrahim Qaboğlu
İbrahim Özdən Qaboğlu — Türkiyə konstitusiya hüquqşünası, akademiki və siyasətçisi.
O, 1950-ci ildə Borçkada lazəsilli ailənin övladı olaraq anadan olmuşdur. 1974-cü ildə Ankara Universitetinin Hüquq fakültəsini bitirmişdir. 1981-ci ildə Limoges Universitetində və Ankara Universitetində doktorluq dərəcəsini bitirmişdir. 1987-ci ildə dosent, 1994-cü ildə isə Mərmərə Universiteti Hüquq fakültəsinin professoru olmuşdur.
2018-ci ildə Türkiyədə keçirilən ümumi seçkilərdə Cümhuriyyət Xalq Partiyasından İstanbul millət vəkili seçilmişdir.
Rəşad Eyvazov
Rəşad Babək oğlu Eyvazov (20 iyul 2002; Pəlikəş, Astara rayonu, Azərbaycan — 19 oktyabr 2020; Füzuli rayonu, Azərbaycan) — Azərbaycan Silahlı Qüvvələrinin əsgəri, Vətən müharibəsi şəhidi.
Həyatı
Rəşad Eyvazov 20 iyul 2002-ci ildə Astara rayonunun Pəlikəş kəndində anadan olmuşdur.
Hərbi xidməti
Azərbaycan Ordusunun əsgəri olan Rəşad Eyvazov 2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi və Azərbaycanın ərazi bütövlüyünün bərpa olunması üçün başlanan Vətən müharibəsində iştirak etmişdir. Füzulinin, Cəbrayılın və Xocavəndin azad edilməsi uğrunda gedən döyüşlərdə vuruşmuşdur. Rəşad Eyvazov 19 oktyabr 2020-ci ildə Füzuli istiqamətində döyüş tapşırığının yerinə yetirilməsi zamanı həlak olmuşdur.
Azərbaycanın ərazi bütövlüyünün təmin edilməsi uğrunda döyüş əməliyyatlarına qatılan və hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən Rəşad Eyvazov ölümündən sonra "Vətən uğrunda" medalı ilə təltif edildi.
Azərbaycan ərazilərinin işğaldan azad olunması zamanı döyüş tapşırıqlarını yerinə yerinə yetirən zaman mərdliyin və igidliyin göstərilməsinə görə Azərbaycan Prezidenti İlham Əliyevin 18.12.2020-ci il tarixli Sərəncamına əsasən Rəşad Eyvazov ölümündən sonra "İgidliyə görə" medalı ilə təltif edildi.
Azərbaycanın Xocavənd rayonunun işğaldan azad edilməsi uğrunda aparılan döyüş əməliyyatlarına qatılaraq şəxsi igidliyi və şücaəti nümayiş etdirdiyinə görə Azərbaycan Prezidenti İlham Əliyevin 25.12.2020-ci il tarixli Sərəncamına əsasən Rəşad Eyvazov ölümündən sonra "Xocavəndin azad olunmasına görə" medalı ilə təltif edildi.